
Poisson d’avril



Πρόκειται για ένα πολύ διαδεδομένα έθιμο στη Γαλλία, την 1η Απριλίου.

Ξεκίνησε, σύμφωνα με την πρώτη εξήγηση, από τους Κέλτες , που ήταν εξαιρετικοί ψαράδες, αλλά έλεγαν ψέματα σχετικά με το πόσα ψάρια είχαν πιάσει. Η δεύτερη εξήγηση, είναι ότι στη Γαλλία, μέχρι το 1564, γιορτάζανε την Πρωτοχρονιά την 1η Απριλίου. Ο βασιλιάς Κάρολος ο 9ος (1550 - 1574) μετέθεσε την Πρωτοχρονιά την 1η Ιανουαρίου, κάτι που δεν άρεσε σε πολλούς. Αυτοί που διαφωνούσαν, συνέχιζαν να γιορτάζουν την παλιά Πρωτοχρονιά, ενώ οι υπόλοιποι τους έστελναν δώρα για να τους κοροϊδέψουν. Την ημέρα αυτή τα παιδιά ( και πολλοί ενήλικες) κατασκευάζουν ένα ψάρι από χοντρό χαρτόνι, το ζωγραφίζουν με διαφορετικά και έντονα χρώματα, τρυπάνε το στόμα του με μια παραμάνα και προσπαθούν να το κρεμάσουν στην πλάτη του άλλου, χωρίς να το καταλάβει. Όταν αυτός το αντιληφθεί, του φωνάζουν «Poisson d’avril!».

Επίσης, οι εκφωνητές και οι δημοσιογράφοι ανακοινώνουν ψεύτικες και ορισμένες φορές εξωφρενικές ειδήσεις στο ραδιόφωνο, την τηλεόραση. Το ίδιο συμβαίνει και με την ειδησιογραφία στο Internet.